Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1413

f) az engedélyezett rezisztens fajtákat, korai fajták esetében minimum 3 éves, más fajták esetében minimum 4 éves vetésforgóban lehet termeszteni. A kizárólag saját célra termelt étkezési burgonya esetében rezisztens fajta termesztése évente engedélyezhető. Fertőzött táblán csalogató növény (érzékeny áruburgonya fajta) termesztése is engedélyezhető, amennyiben betakarítása vagy a növényállomány megsemmisítése a fonálféreg nőstények ivaréretté válása előtt megtörténik. A zárlat akkor oldható fel, illetve a kártevők elterjedésének megakadályozására hozott korlátozó intézkedések akkor vonhatók vissza, ha a fonálférgek már nem mutathatók ki a talajból. 1.1.3. Meloidogyne chitwoodi Golden et al. és patotípusai, Meloidogyne fallax Karssen A fertőzött területet, termesztő berendezést, növényállományt, növényanyagot, szaporító- és ültetvényanyagot zárlat alá kell helyezni. A fertőzött növények föld alatti részén hozott termését vagy szaporító- és ültetvényanyagát, valamint a továbbszaporításra szánt gyökeres növényeket meg kell semmisíteni. A fertőzésmentes anyag felhasználását a zárlati határozat rendelkezései szabályozzák. 2001/6. szám Szaporító- és ültetvényanyag előállítás esetén a növényállományt a szaporításból véglegesen ki kell zárni. A fertőzött területet 1 évig gyommentesen parlagon kell tartani, de a károsító faj illetve patotípusa gazdanövényeinek termesztése a zárlat feloldásáig ezután is tilos. A zárlat bioteszttel megállapított fonálféreg mentesség után oldható fel. 1.1.4. Aphelenchoides bessey Christie, A fertőzött rizs és szamóca szaporító- és ültetvényanyag előállító területet, termesztő berendezést, növényállományt zárlat alá kell helyezni. A fertőzött szamóca anyanövényeket el kell távolítani és meg kell semmisíteni. A károsítóval fertőzött rizs vetőmag, valamint a fertőzött területről származó fertőzésmentes szamóca szaporító- és ültetvényanyag csak a fonálférgek elpusztítására alkalmas hőterápiás kezelés eredményes végrehajtása után hozható forgalomba. A zárlat a fonálféreg menteség megállapítása után oldható fel. 1.1.5. Ditylenchus destructor Thorne, Ditylenchus dipsaci (Kühn) Filipjev, A rendelet 2. számú melléklet B rész a) 6. és 7. pontjában meghatározott növényfajok fertőzött szaporító- és ültetvényanyag előállító területét, termesztő berendezését, növényállományát, szaporító- és ültetvényanyagát zárlat alá kell helyezni. Fertőzött szaporító- és ültetvényanyag forgalomba hozatala csak a fonálférgek elpusztítására alkalmas kezelés (hőterápia vagy gázosítás) eredményes végrehajtása után engedélyezhető. A fertőzött lucerna és komló ültetvényt a további szaporító- és ültetvényanyag előállításból ki kell zárni. A fertőzött területen a károsító gazdanövényei 3 évig nem termeszthetők. A fertőzött területen kötelező vetésváltást és a károsító faj, illetve patotípus gazdanövényei ültetésének tilalmát kell előírni. A zárlat a fertőzés megállapítását követően 3 év múlva, bioteszttel megállapított fonálféreg mentesség után oldható fel. 1.1.6. Rhadopholus similis(Cobb) Thorne A rendelet 2. számú melléklet B rész a) 8. pontjában meghatározott növényfajok fertőzött területét, termesztő berendezését, növényállományát, növényanyagát, szaporító- és ültetvényanyagát zárlat alá kell helyezni, és a károsító gazdanövényeinek termesztését meg kell tiltani. Szaporító- és ültetvényanyag előállítás esetén a növényállományt a szaporításból véglegesen ki kell zárni. A fertőzött szaporító- és ültetvényanyagot meg kell semmisíteni. A zárlat ideje alatt termelt nem gyökeres termés (pl. levélzöldségfélék) és a vágott virág forgalomba hozható. A zárlat a bioteszttel megállapított fonálféreg mentesség után oldható fel. 1.1.7. Heliothis armigera (Hübner) A fertőzést optimális időben, hatékony védekezéssel kell megszüntetni. Az exportra közvetlen veszélyt jelentő fertőzött területekre, szállítási útvonalakra, berakóhelyekre, csomagolóhelyekre szükség esetén a termelő költségére kötelező védekezést, a fertőzés eredményes felszámolásáig exportszállítási korlátozást kell elrendelni. A korlátozás feloldására csak a fertőzésmentesség folyamatos biztosítását követően kerülhet sor. 1.1.8. Liriomyza bryoniae (Kaltenbach), Liriomyza huidobrensis (Blanchard), Liriomyza trifolii (Burgess), Opogona sacchari (Bojer), Popillia japonica Newman, Rhagoletis completa Cresson, Rhagoletis indifferens Curran, Rhizoecus hibisci Kawai & Takagi, Spodoptera littoralis (Boisduval) A fertőzött területet, termesztő berendezést, növényállományt zárlat alá kell helyezni. A zárlat alatti terület növényei, szaporító- és ültetvényanyagai, a vágott virágok kivételével, a fertőzés felszámolásáig nem hozhatók forgalomba. Szükség esetén a termelő költségére kötelező védekezést, valamint a fertőzött növények megsemmisítését kell elrendelni. A zárlat a fertőzés felszámolását követő 1 hónap múlva oldható fel. 1.1.9. Bursaphelenchus xylophilus (Steiner and Buhere) Nicklet et al. 1.1.9.1. A 2. számú melléklet B rész a) 2. pontjában meghatározott növényfajok fertőzött területét, tárolóhelyét, növényállományát és növényanyagát zárlat alá kell helyezni. A fertőzött növényeket, növényállományt hatósági ellenőrzés mellett ki kell vágni, és a fertőzött területen égetéssel meg kell semmisíteni. 1.1.9.2. Azokon a területeken, ahol Bursaphelenchus xylophilus (Steiner and Buhere) Nicklet et al. előfordul, november 1. és március 1. közötti időszakban az illetékes Szolgálat a következő intézkedéseket rendeli el: 1.1.9.2.1. A fertőzött növényről származó, kérges vagy kéregtelen gömbfa, illetve fűrészelt faanyag formájában lévő, vagy rossz növényegészségügyi állapotú tűlevelű (Coniferales) (a Thuja L. kivételével) faanyaga, valamint lerakóhelyen található faanyag esetében a faanyagot: — égetéssel meg kell semmisíteni a fertőzési hely közvetlen közelében, vagy — hivatalos ellenőrzés mellett el kell szállítani felvágásra és hasznosításra a fertőzött területen lévő fafeldolgozó telepre, vagy — hatósági ellenőrzés mellett a fertőzött területen lévő ipari telepre kell szállítani, ahol tüzelőanyagként lehet felhasználni, vagy — kéregteleníteni kell a vágás helyén vagy annak közvetlen közelében, majd hatósági ellenőrzés mellett feldolgozóhelyre kell szállítani, ahol március 2-a előtt = fel kell vágni, és ipari célra kell hasznosítani, vagy = hőkezelni kell úgy, hogy a hőmérséklet 30 percen át minimum az 56 ˚C-ot elérje, a hőkezelt faanyag továbbszállítása csak hatósági engedéllyel történhet. 1.1.9.2.2. Kérges vagy kéregtelen gömbfa, illetve fűrészelt faanyag formájában lévő, nem fertőzött növényről származó faanyag esetében, hatósági ellenőrzés mellett a faanyagot fafeldolgozó telephelyre kell szállítani, ahol azt — fel kell vágni és ipari célra kell hasznosítani, vagy — hőkezelni kell, hogy a hőmérséklet 30 percen át minimum 56 ˚C-ot elérje, a hőkezelt faanyag továbbszállítása csak hatósági engedéllyel történhet. 2001/6. szám 1.1.9.3. Azokon a területeken, ahol Bursaphelenchus xylophilus (Steiner and Buhere) Nicklet et al. előfordul, március 2. és október 31. közötti időszakban az illetékes Szolgálat a következő intézkedéseket rendeli el: 1.1.9.3.1. A fertőzött növényről származó, kérges vagy kéregtelen gömbfa, illetve fűrészelt faanyag formájában lévő, vagy rossz növényegészségügyi állapotú tűlevelű (Coniferales) (a Thuja L. kivételével) faanyaga, valamint lerakóhelyen található faanyag esetében a faanyagot: — a fertőzött területen, megfelelő égetőhelyen, hatósági ellenőrzés mellett meg kell semmisíteni, vagy — a fertőzött területen, az erdőn kívüli megfelelő helyen azonnal kéregteleníteni kell, mielőtt hatósági ellenőrzés mellett a tárolóhelyekre szállítanák, ahol megfelelő és engedélyezett nedves tárolóhely áll rendelkezésre legalább a fenti időszakra, majd tovább kell szállítani a fertőzött területen belül lévő telephelyre, ahol azonnal fel kell vágni és ipari célra vagy tüzelőanyagként kell felhasználni. 1.1.9.3.2. Kérges vagy kéregtelen gömbfa, illetve fűrészelt faanyag formájában lévő, nem fertőzött növényről származó faanyag esetében, amely a károsító tüneteit nem mutatja, a faanyagot azonnal kéregteleníteni kell, majd hatósági ellenőrzés mellett fafeldolgozó telephelyre kell szállítani, ahol azt — fel kell vágni és ipari célra kell felhasználni, vagy — hőkezelni kell úgy, hogy a hőmérséklet 30 percen át minimum az 56 ˚C-ot elérje, a hőkezelt faanyag továbbszállítása csak hatósági engedéllyel történhet. 1.1.9.4. Azokról a területekről származó tűlevelűek (Coniferales) hántolt kérge esetében, a Thuja L. kivételével, ahol a Bursaphelenchus xylophilus (Steiner and Buhere) Nicklet et al. előfordul, az illetékes Szolgálat elrendeli, hogy a kérget: — égetéssel meg kell semmisíteni, vagy — a fertőzött területen lévő ipari feldolgozó telephelyen tüzelőként kell felhasználni, vagy — hőkezelni kell úgy, hogy a hőmérséklet 30 percen át minimum az 56 ˚C-ot elérje, a hőkezelt faanyag továbbszállítása csak hatósági engedéllyel történhet. 1.1.9.5. Azokról a területekről származó tűlevelűek (Coniferales) fahulladéka esetében, a Thuja L. kivételével, ahol a Bursaphelenchus xylophilus (Steiner and Buhere) Nicklet et al. előfordul, az illetékes Szolgálat elrendeli, hogy a fahulladékot hatósági ellenőrzés mellett a fertőzött területen megfelelő helyen azonnal el kell égetni. 1.1.9.6. Azokról a területekről származó tűlevelűek (Coniferales) fafeldolgozás során képződött fahulladéka esetében, a Thuja L. kivételével, ahol a Bursaphelenchus xylophilus (Steiner and Buhere) Nicklet et al. előfordul, az illetékes Szolgálat elrendeli, hogy a fahulladékot a fertőzött területen belül azonnal el kell égetni, megfelelő helyen, hatósági ellenőrzés mellett vagy feldolgozó telephelyen tüzelőanyagként kell hasznosítani. 1.1.9.7. A zárlat legkorábban az utolsó fertőzés felszámolását követő 1 év után oldható fel. 1.1.10. Circulifer haematoceps, Circulifer tenellus A rendelet 2. számú melléklet B rész a) 3. és 4. pontjában meghatározott növényfajok fertőzött területét, termesztő berendezését, növényállományát, növényanyagát, szaporító- és ültetvényanyagát zárlat alá kell helyezni. A fertőzött növényeket, növényállomány részt vagy gócokat meg kell semmisíteni. Szaporító- és ültetvényanyag előállítás esetén a növényállományt a szaporításból véglegesen ki kell zárni. A zárlat a fertőzés felszámolását követő vegetációs időszak végén oldható fel. 1.1.11. Daktulospharia vitifoliae (Fitch) A rendelet 2. számú melléklet B rész a) 5. pontjában meghatározott növényfajok szaporító- és ültetvényanyagát előállító fertőzött területet, növényállományt és a forgalmazás alatt álló szaporító- és ültetvényanyagot, ezek forgalomba hozatalára kijelölt helyeket zárlat alá kell helyezni. A fertőzött szaporító- és ültetvényanyagot meg kell semmisíteni. Egyéb hasznosítási célú fertőzött növényállományban szállítási és forgalomba hozatali korlátozás mellett a termelő költségére kötelező védekezést kell elrendelni. A zárlat és a korlátozás a fertőzött egyedek megsemmisítése, illetve a fertőtlenítés eredményes elvégzése után oldható fel. 1.2. Baktériumok 1.2.1. Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al. A kórokozó lokalizálására, valamint hazai előfordulása esetén terjedésének megakadályozására illetve kiírtására az alábbi intézkedéseket kell végrehajtani: 1.2.1.1. A fertőzés veszélyének felmerülésétől (tünetek vizuális észlelése, vagy az immunofluoreszcens festési teszt pozitív eredménye) a megerősítő laboratóriumi vizsgálat befejezéséig a Szolgálat:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes